recursal/SuperWikiNEXT-32B huggingface dataset:
הרפובליקה העממית של סיןהרפובליקה העממית של סין זהו שם סיני; שם המשפחה הוא גואו. 
**גוּאוֹ ג'יאנמיי** (בסינית: **郭建梅**; ילידת אוקטובר 1961) היא עורכת דין סינית, פעילת זכויות אדם ומנהלת ארגון ללא מטרת רווח העוסק בסיוע משפטי לנשים.

ביוגרפיה
--------

גואו נולדה באזור מוכה העוני של מחוז הואה שבפרובינציה חנאן. חזיונות העוני, הנחשלות ואי-השוויון ודיכוי הנשים בדורות קודמים של משפחתה ובכפר שהתגוררה בו הניעו אותה להקדיש את מפעל חייה לזכויות האישה בסין.

היא למדה לתואר בעריכת דין באוניברסיטת בייג'ינג והשלימה את לימודיה בשנת 1983. לאחר מכן, עבדה במשרד המשפטים של סין, בפדרציית הנשים הכלל-סינית (中华全国妇女联合会) ובהתאחדות עורכי הדין של סין רבתי.

היא משמשת כעת כמנכ"לית המרכז לחקר משפט נשים ולסיוע משפטי לנשים בבית הספר למשפטים של אוניברסיטת בייג'ינג. היא הייתה בין מייסדי המרכז בשנת 1995, שהיה לארגון החוץ ממשלתי הראשון ללא מטרת רווח שהתמחה בסיוע משפטי לנשים. בשנת 2010 אוניברסיטת בייג'ינג התנתקה באופן רשמי מהמרכז. המרכז כיום אינו מסונף לאוניברסיטה, אולם הוא קשור לבית הספר למשפטים שבה.

#### הישגים ופרסים

לגואו הייתה יד בשינוי חוק הנישואין בסין בשנת 2001 ובאישור 'התקנות לסיוע משפטי' ב-2003.

בשנת 2010 הוענק לגואו פרס סימון דה בובאר, וארגון העבודה הבינלאומי הכריז עליה כשגרירה הראשונה נגד אפליית חולי איידס בסין.

ב-2011 זכתה גואו באות האומץ הנשי הבינלאומי.

ב-2019 זכתה בפרס הקיום הנכון.

#### פרסומים

גואו פרסמה שמונה ספרים וערכה שלושה כרכים של "משפט בחיי היומיום" (Everyday Life Law) ושל "מדריך לתיקי סיוע משפטי לנשים" (A Guide to Women's Legal Aid Cases).

קישורים חיצוניים
----------------

ויקישיתוף מדיה וקבצים בנושא **גואו ג'יאנמיי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379090305171
* BnF: cb167363154 (data)
* GND: 1195783256
* LCCN: n88041094
* VIAF: 306260614
* WorldCat: viaf-306260614

 |
**תזמורת רשות השידור הקוריאנית** (בקוריאנית: **KBS 교향악단**) היא אחת התזמורות הסימפוניות המפורסמות ביותר בסיאול שבקוריאה הדרומית. היא נוסדה בשנת 1956 כתזמורת הרדיו של מערכת השידור הקוריאנית (אנ').

היסטוריה
--------

בין השנים 1969 ו-1981, הפכה התזמורת לארגון ממשלתי, ששינה את שמו ל**תזמורת הסימפונית הלאומית של קוריאה**.

בתקופה זו התזמורת הופיעה בעיקר בתיאטרון הלאומי של קוריאה. בשנת 1979, יצאה התזמורת לסיור הראשון שלה בחו"ל, בארצות הברית. משנת 1981 חזרה התזמורת לשמה הקודם ותפקידים חדשים, כגון מנכ"ל, מנצח אורח ראשי ומנצח במשרה מלאה, הוקמו בארגון. הסיורים הבאים שלה בחו"ל היו בדרום-מזרח אסיה (1984) וביפן (1985 ו-1991). באוקטובר 1995 הופיעה התזמורת בעצרת הכללית של האומות המאוחדות בניו יורק. בשנים 2000 ו-2002 הופיעה עם התזמורת הסימפונית של הרפובליקה הדמוקרטית העממית של קוריאה בסיאול ובפיונגיאנג.

התזמורת קיימה קונצרטים גם עם התזמורת הסימפונית NHK והתזמורת הסימפונית הלאומית של סין בשנת 2002.

התזמורת מנגנת בעיקר באולם KBS ובמרכז האמנויות של סיאול.

במאי 2021 הודיעה התזמורת על מינויו של פייטארי אינקינן למנצח הראשי והמנהל המוזיקלי הבא שלה, החל מינואר 2022, עם חוזה ראשוני עד סוף 2024.

מנצחים
------

### מנצחים ראשיים

* יון-טאיק הונג (1971 – 1981)
* גיאונג-סון (1986 – 1988)
* אותמר מאגה (1992 – 1996)
* מיונג-וון צ'ונג (1999)
* דמיטרי קיטאיינקו (1999 – 2004)
* שיניק הם (2010 – 2012)
* יואל לוי (2014 – 2019)
* פייטארי אינקינן (2022 – ממשיך)

### מנצחים אורחים ראשיים

* וולטר גילסן (1982–1984)
* משה עצמון (1990–1992)
* וואטנג ג'ורדיניה (1990–1996)
* יון-סונג פארק (2000–2002)
* סונג גוואק (2004–2006, 2013–2017)

### מנצח במשרה מלאה

* נאן-סאי גאום (1981–1992)

### מנצח אמריטוס

* וון-סיק (1998–2002)

קישורים חיצוניים
----------------

* אתר האינטרנט הרשמי של תזמורת רשות השידור הקוריאנית (באנגלית)
* תזמורת רשות השידור הקוריאנית, ברשת החברתית פייסבוק

* תזמורת רשות השידור הקוריאנית, ברשת החברתית אקס (טוויטר)

* תזמורת רשות השידור הקוריאנית, באתר MusicBrainz (באנגלית)

* תזמורת רשות השידור הקוריאנית, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010984333705171
* BnF: cb16662905z (data)
* GND: 10334606-5
* LCCN: n94042189
* MusicBrainz: ad4f750c-3f01-4f31-a51d-aebe7b3f452e
* VIAF: 137359060
* WorldCat: lccn-n94042189

 |
**ג'ניפר הרמן** (באנגלית: **Jennifer Harman**; נולדה ב-29 בנובמבר 1964) היא שחקנית פוקר אמריקאית, והאישה הראשונה שזכתה ב-2 צמידי אליפות העולם בפוקר. בשנת 2015 נבחרה להיכל התהילה של הפוקר.

פוקר
----

הרמן זכתה בצמיד אליפות העולם בפוקר הראשון שלה ב-2000 בטורניר Deuce to Seven Lowball, וריאציה בה לא שיחקה לפני כן. ב-2002 זכתה בטורניר לימיט טקסס הולדם, והייתה לאישה הראשונה שזוכה ב-2 צמידים. ב-2007 סיימה במקום השני בטורניר .H.O.R.S.E באליפות העולם הראשונה שהתקיימה באירופה.

ב-2004 פורסם פרק שהיא כתבה כחלק מהספר "Super System II" של דויל ברונסון, ובמשך שנים רבות שיחקה בטורנירים תחת חסותם של "Full Tilt Poker".

היא האישה היחידה המשחקת באופן קבוע ב-"Big Game" (אנ') שבחדר הפוקר בבלאג'יו, והופיעה רבות בתוכניות הטלוויזיה High Stakes Poker ו-Poker After Dark.

ב-2015 נבחרה להיכל התהילה של הפוקר.

נכון לפברואר 2022, הרמן זכתה בסך של כ-2.7 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2000 | $5,000 No-Limit Deuce-to-Seven Draw | $146,250 |
| 2002 | $5,000 Limit Hold'em | $212,440 |

חיים אישיים
-----------

ב-2004 הפסיקה לשחק פוקר למשך שנה בעקבות השתלת כליה שעברה עקב מחלה תורשתית אשר ממנה אימה נפטרה כשהרמן הייתה צעירה. בעקבות כך הקימה את הקרן Creating Organ Donation Awareness, ומשתמשת בקשריה בקהילת הפוקר בכדי לקיים טורנירי פוקר לגיוס כספים למען מטרות שונות.

קישורים חיצוניים
----------------

ויקישיתוף מדיה וקבצים בנושא **ג'ניפר הרמן** בוויקישיתוף
* ג'ניפר הרמן, ברשת החברתית אקס (טוויטר)
* ג'ניפר הרמן, באתר The Hendon Mob
* ג'ניפר הרמן, באתר Global Poker Index
* ג'ניפר הרמן, באתר אליפות העולם בפוקר
* ג'ניפר הרמן, באתר סבב הפוקר העולמי

הערות שוליים
------------

1. ↑  Jen Harman and John Juanda Selected as Poker Hall of Fame Class of 2015, באתר PokerNews, ‏26 באוקטובר 2015 (באנגלית)
2. ↑  An exclusive conversation with poker legend Jennifer Harman, באתר SoMuchPoker, ‏4 באוגוסט 2017 (באנגלית)
3. ↑  Jennifer Harman Charity Event Raises $111,000 for National Kidney Foundation, באתר PokerNewsDaily, ‏15 במרץ 2009 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2007029327
* SNAC: w6w794h3
* VIAF: 315532948
* WorldCat: lccn-n2007029327

 |
אימרה מאנדי באולימפיאדת ברלין
דומבובאר - אולם JAM
**אימרה מאנדי** (במקור **מאנדל**; בהונגרית: **Mándi Imre**;‏ 22 בנובמבר 1916, דומבובאר – ‏1945, גרמניה?) היה מתאגרף יהודי-הונגרי, סגן אלוף אירופה (1937), מקום חמישי באולימפיאדה (ברלין 1936) ו-5 פעמים אלוף הונגריה (1935, 1937–1940). נספה בשואה.

קורות חיים
----------

אימרה מאנדי הופיע לראשונה בגיל 16 ב-1932, כאשר הפך לאלוף הנוער בתחרות בבודפשט בצבעי VOGE דומבובאר לתואר מתאגרף עובדי הרכבת הטוב ביותר. ב-1933 זכה במדליית כסף באליפות הונגריה לנוער ובמדליית זהב באליפות בודפשט.

### אלוף הונגריה

באליפות הונגריה שנערכה בשנת 1935 הוא זכה במדליית זהב במשקל מעורב.

שנה לאחר מכן, הוחתם על ידי מועדון הספורט של פרנצווארוש (אנ'), רובע 9 בבודפשט ושינה את שמו למאנדי. בשנים 1937, 1938, 1939 ו-1940 זכה באליפות הונגריה במשקל מעורב, עד 66.7 ק"ג.

באולימפיאדת ברלין (1936) סיים במקום חמישי לאחר שניצח בסיבוב הראשון מתאגרף מאיטליה בנקודות ובסיבוב השני ניצח מתאגרף מארצות הברית בנקודות. בסיבוב השלישי הוא הפסיד בנקודות לסטן סוביו (אנ') מפינלנד שזכה במדליית הזהב.

### סגן אלוף אירופה

באליפות אירופה שנערכה במילאנו במאי 1937 זכה במדליית כסף לאחר שהפסיד לסגן האלוף האולימפי מיכאל מוראך (אנ') מגרמניה.

במהלך אליפות אירופה פנו אליו עם הצעה מפתה והוא נסע לארצות הברית. שם לחם בזירה שש פעמים בחמישה חודשים והפסיד פעם אחת. הוא חזר להונגריה, למרות ההצעה של 50,000 דולר שקיבל.

אף על פי שייצג את הונגריה ב-49 תחרויות בינלאומיות הוא נלקח בשל יהודתו, לשירות העבודה ב-1944, עבודות כפייה לגברים יהודים עבור הצבא ההונגרי, שם נרצח על ידי הגרמנים.

הנצחה
-----

* תחרות הזיכרון לאגרוף אימרה מאנדי נערכת בדומבובאר מדי שנה לכבודו.
* אולם איגרוף נקרא על שמו

קישורים חיצוניים
----------------

ויקישיתוף מדיה וקבצים בנושא **אימרה מאנדי** בוויקישיתוף

* אימרה מאנדי, באתר olympedia.org
* אימרה מאנדי, באתר *sports-reference* (באנגלית)
* אתלטים יהודים באולימפיאדה הנאצית
* אימרה מאנדי, באתר olimpics.com
* מתאגרפים חובבים אימרה מאנדי, באתר The.Sports.org
* Jewish Sports & Celebrities (בהונגרית)
* אתר מכבי הונגריה (בהונגרית) אימרה מאנדי

הערות שוליים
------------

1. ↑  New Wave Media Group Kft, Bombatámadás, világháború, autóbaleset, szívmegállás,  (בהונגרית)
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

הגרף של פונקציית הערך השלם (פונקציית רצפה)
במתמטיקה, **פונקציית הערך השלם** (נקראת גם **פונקציית רִצפה**) היא פונקציה המחזירה לכל מספר ממשי x את המספר השלם הגדול ביותר שקטן או שווה ל-x (מעגלת כלפי מטה). פונקציה זו מסומנת {\displaystyle \lfloor x\rfloor }, {\displaystyle \ [x]} או (x)‏floor. דוגמאות: {\displaystyle \lfloor 2.7\rfloor =2}, {\displaystyle \lfloor -2.1\rfloor =-3}, {\displaystyle \lfloor -2\rfloor =-2}.

תכונות
------

* לכל x ממשי חיובי הפונקציה מקיימת:

{\displaystyle \lfloor x\rfloor \leq x<\lfloor x\rfloor +1}  

כאשר השוויון באגף שמאל מתקיים אם ורק אם x שלם.
* הפונקציה היא אידמפוטנטית: {\displaystyle \lfloor \lfloor x\rfloor \rfloor =\lfloor x\rfloor }
* לכל x ממשי ולכל n שלם מתקיים:

{\displaystyle \lfloor x+n\rfloor =\lfloor x\rfloor +n}
* עיגול למספר השלם הקרוב ביותר ל-x ניתן על ידי הנוסחה {\displaystyle \lfloor x+0.5\rfloor }.

פונקציות דומות
--------------

### פונקציית תקרה

 ערך מורחב – **פונקציית תקרה**  

הגרף של פונקציית תקרה
**פונקציית התקרה** מחזירה לכל מספר ממשי x את המספר השלם הקטן ביותר שגדול או שווה ל-x. הפונקציה מסומנת {\displaystyle \lceil x\rceil } או (x)‏ceiling. 
ניתן לתאר את פונקציה התקרה כך:

{\displaystyle \lceil x\rceil =\min \,\{n\in \mathbb {Z} \mid n\geq x\}}
דוגמאות: {\displaystyle \lceil 2.7\rceil =3}, {\displaystyle \lceil -2.1\rceil =-2}, {\displaystyle \lceil -2\rceil =-2}.

הקשר בין פונקציית הרצפה לבין פונקציית התקרה ניתן על ידי הנוסחה {\displaystyle \lceil x\rceil =-\lfloor -x\rfloor }.

לכל k שלם מתקיים: {\displaystyle \lfloor k\rfloor =\lceil k\rceil =\lfloor k/2\rfloor +\lceil k/2\rceil =k}

לכל k מספר ממשי מתקיים: {\displaystyle \lfloor k\rfloor \leq k\leq \lceil k\rceil }.

### פונקציית Trunc

 ערך מורחב – **פונקציית קיטום**  

הגרף של פונקציית Trunc
במדעי המחשב מוכרת פונקציה בשם Trunc, קיצור של Truncate. רמז לתיאור הציורי שלה כפונקציה שלוקחת מספר ממשי ו"מקצצת" את החלק השברי שלו ומשאירה רק את החלק השלם. פונקציה זו מתנהגת כמו פונקציית רצפה עבור מספרים חיוביים, וכפונקציית תקרה עבור שליליים. שלוש הפונקציות מקבלות ערך שווה עבור כל המספרים השלמים.

ראו גם
------

* עיגול (אריתמטיקה)

קישורים חיצוניים
----------------

ויקישיתוף מדיה וקבצים בנושא **פונקציית הערך השלם** בוויקישיתוף
* פונקציית הערך השלם, באתר MathWorld (באנגלית)
**גאורג ברודי** (בהונגרית: **Bródy György**; ‏ 21 ביולי 1908 – 5 באוגוסט 1967) היה שחקן כדורמים יהודי-הונגרי. פעמיים ברציפות אלוף אולימפי (לוס אנג'לס 1932 וברלין 1936) ופעמיים ברציפות אלוף אירופה (פריז 1931 ומגדבורג 1934) בכדורמים.

קורות חיים
----------

ברודי נולד בבודפשט. הוא היה שחקן מחליף בנבחרת הונגריה לאולימפיאדת אמסטרדם (1928), אך בסופו של דבר לא השתתף בטורניר.

באליפות אירופה בכדורמים שנערכה בפריז, צרפת בשנת 1931 זכה ברודי במדליית זהב, במדליית כסף זכתה נבחרת גרמניה ובמדליית ארד זכתה נבחרת אוסטריה.

באולימפיאדת לוס אנג'לס (1932) זכה ברודי במדליית זהב בטורניר הכדורמים לצידו שיחקו מיקלוש שרקן ואישטוואן ברטה שחקנים יהודים, במדליית כסף זכתה נבחרת גרמניה ובמדליית ארד זכתה נבחרת ארצות הברית. הוא שיחק בשני משחקים כשוער. 

באליפות אירופה בכדורמים שנערכה במגדבורג, גרמניה בשנת 1934 זכה ברודי במדליית זהב, במדליית כסף זכתה נבחרת גרמניה ובמדליית ארד זכתה נבחרת בלגיה.

באולימפיאדת ברלין (1936) זכה ברודי במדליית זהב בטורניר הכדורמים פעם שנייה ברציפות לצידו שיחק מיקלוש שרקן, במדליית כסף זכתה נבחרת גרמניה ובמדליית ארד זכתה נבחרת בלגיה עם השחקן היהודי ז'ראר בליץ. הוא שיחק שישה משחקים כשוער.

בתקופת מלחמת העולם השנייה גויס לשרות העבודה (עבודות כפייה עבור גברים יהודים עבור הצבא ההונגרי ) והיה בחזית המזרחית.

בשנת 1945 שימש בתפקיד סגן נשיא איגוד השחייה של הונגריה.

בשנת 1948 נסע לדרום אפריקה אך לא חזר להונגריה. הוא ייסד בדרום אפריקה מפעל לחוטים.

בשנת 1967 נפטר ברודי ביוהנסבורג מהתקף לב.

קישורים חיצוניים
----------------

ויקישיתוף מדיה וקבצים בנושא **גאורג ברודי** בוויקישיתוף

* גאורג ברודי, באתר הוועד האולימפי הבין-לאומי
* גאורג ברודי, באתר olympedia.org
* זוכי מדליות יהודים באולימפיאדת ברלין 1936
**קטיף.נט** היה אתר האינטרנט של יישובי **גוש קטיף**. האתר המשיך להתקיים גם אחרי ביצוע תוכנית ההתנתקות ופינוי הגוש.

את האתר הקימה משפחת סנדר מגני טל, לשתי מטרות:

* לשמש להצגת גוש קטיף וייצוגו בפני כלל ציבור גולשי האינטרנט. האתר שימש לפעולות הסברה של גוש קטיף, לרבות עידוד תיירות ומכירת תוצרת חקלאית של הגוש.
* לשמש לתקשורת פנימית בין תושבי הגוש, כולל פורום, הודעות קהילה, שיעורי תורה, רשימת אירועים ולוח מודעות.

האתר כלל מבזקי חדשות הנוגעים לגוש קטיף, מאמרי דעות, שיעורי תורה של רבני הגוש, אלבומי תמונות מחיי הגוש ומידע על יישובי גוש קטיף.

לאחר שאריאל שרון הכריז על תוכנית ההתנתקות, התגייס האתר למאבק נגד התוכנית ופרסם מבזקים, הודעות על הפגנות ומאמרי דעות בנושא. במקביל, תיעדו צלמי האתר את ההפגנות ואת פעילות המחאה כנגד תוכנית ההתנתקות בשילוב תיעוד האווירה הפסטורלית ביישובים עצמם.

לאחר פינוי הגוש, הוקדש האתר להנצחת גוש קטיף, לשמירת הקשר בין קהילות המפונים שפוזרו ברחבי הארץ ומתן סיוע למצוקת המפונים. לשם כך, הציע האתר שירות בו כל תושב גוש קטיף מקבל אתר בית, כתובת דואר אלקטרוני ואלבום תמונות בו הוא יכול להנציח את חייו וביתו בגוש קטיף. האתר כולל גם בלוגים, פינת יהדות וקישורים לאתרים המזוהים עם הימין, כגון הפורום המשפטי למען ארץ ישראל, האיחוד הלאומי-מפד"ל, ערוץ שבע ועוד.

ביולי 2014 במהלך מבצע צוק איתן חדל האתר מלהתקיים וירד מהאוויר.

קישורים חיצוניים
----------------

* 

* אתר האינטרנט הרשמי של קטיף.נט
* אתר קטיף.נט במרץ 2014, באתר ארכיון האינטרנט
* עודד ירון, לא מתפנים מהרשת, באתר הארץ, 26 במאי 2009
**זוזה "סוזי" נאדור-האלטר** (בהונגרית: **Nádor-Halter Zsuzsa**; ‏19 בספטמבר 1927 - 14 באפריל 2015) הייתה שחיינית יהודיה, ילידת הונגריה ואזרחית בריטית. אלופת הונגריה ונציגה מטעמה באולימפיאדת לונדון (1948) ואלופת המכביה השלישית בעלת 5 מדליות זהב כנציגת יהדות בריטניה (השתתפה ב-3 מכביות.).

קורות חיים
----------

נאדור נולדה וגדלה בבודפשט. היא חברה של אווה סקיי אלופת אולימפית, איתה התאמנה ולמדה באותו בית ספר.

עם פלישת הנאצים במלחמת העולם השנייה הוריה של נאדור נכלאו בגטו בודפשט, היא ואחותה ההרה נשלחו לצעדה לעבר אוסטריה, ושם עבדו בכפייה. על מנת לעזור לאחותה לברוח היא שיחדה שומר הונגרי לפני שברחה בעצמה. היא חזרה לבודפשט ושם הסתתרה בעזרת חברים לא יהודים עד לשחרור.

כחברה במשלחת האולימפית של הונגריה לאולימפיאדת לונדון (1948), סיימה נאדור במקום 31 במשחה ל-100 מטר חופשי בתוצאה של 1:15.8 דקות. לאחר המשחקים היא החליטה שלא לשוב להונגריה הקומוניסטית ונשארה בבריטניה.

### כוכבת המכביה השלישית

במכביה השלישית שנערכה בשנת 1950 זכתה נאדור ב-4 מדליות זהב, במשחה ל-100 מטר חופשי (1:16.2 דקות) במשחה ל-400 מטר חופשי (6:04.8 דקות), במשחה ל-100 מטר גב (1:26.8 דקות) ובמשחה שליחות 4x100 מטר חופשי (5:44.2 דקות).

במכביה הרביעית שנערכה בשנת 1953 זכתה נאדור ב-3 מדליות, אחת מכל סוג (זהב, כסף וארד). מדליית זהב במשחה שליחות 4x100 מטר חופשי (5:32.8 דקות), מדליית כסף במשחה ל-400 מטר חופשי אחרי שושנה ריבנר (6:04.4 דקות) ומדליית ארד במשחה -100 מטר גב.

נאדור השתתפה גם במכביה החמישית שנערכה בשנת 1957 אך לא זכתה במדליות.

היא נישאה לרומאן האלטר, שחקן כדורמים ומהנדס בניין בריטי, אותו הכירה במכביה השלישית שגם הוא השתתף בשתי מכביות. לשניים נולדו שלושה ילדים. האלטר נפטר בשנת 2012.

קישורים חיצוניים
----------------

* סוזי נאדור-האלטר, באתר olympedia.org
* תנו לשחיינים שלכם אשראי לארבע שנים, מעריב, 15 ביולי 1973
* טבלאות ושיאים של השגי 6 המכביות ושל ישראל, מעריב, 22 באוגוסט 1965
* שחיינית נבחרת הונגריה לשעבר רוצה שילדיה ייצגו את ישראל, דבר, 8 באוגוסט 1971
* Susie Halter, 1927-2015, באתר *Holocaust Educational Trust* (באנגלית)
**E. WEDEL** היא חברה פולנית לייצור ממתקים המייצרת שוקולד באיכות גבוהה, עוגות וחטיפים מתוקים. ודל ידוע גם כמותג ממתקים בפולין ונחשב כמותג השוקולד הלאומי של פולין.

היסטוריה
--------

החברה נוסדה בוורשה פולין בשנת 1851 על ידי קרול ארנסט ודל, שהיגר לפולין מגרמניה ופתח חנות לממכר ממתקים ברחוב מידובה שבורשה, וסמוך אליה פתח מפעל לייצור שוקולד. לוגו החברה מבוסס על חתימתו של ודל. בנו אמיל ודל התמחה במפעלים לייצור שוקולד וממתקים במערב אירופה, ובשנת 1876 קיבל את ניהול העסק והרחיב אותו. לאחר מכן קיבל את ניהול החברה יאן ודל, בנו של אמיל שהביא לשגשוג החברה. בשנת 1934 בעת תקופת השפל הגדול פתח יאן ודל מפעל נוסף ברובע פרגה בורשה שהיה אחד המודרניים בפולין. החברה הייתה ידועה במדיניות הרווחה שלה יוצאת הדופן למען העובדים: אספקת שירות רפואי לעובדים, דיור לעובדים, גן ילדים ומועדון ספורט. כמו כן סיפק המפעל לעובדים הלוואות אורוכות טווח לבניית ביתם. 
בשנות ה-30 החברה התפתחה וייצאה ממוצריה מחוץ לפולין, למדינות באירופה, לארצות הברית וליפן. החברה הקימה רשת חנויות משלה בפולין, רכשה מטעי קקאו מחוץ לפולין, והקימה חוות לייצור חלב.

לאחר כיבוש פולין על ידי הגרמנים, סיפק המפעל לאוכלוסייה המקומית דברי מזון בסיסיים, בהם לחם. לאחר שהנאצים אסרו על קיום חינוך והשכלה לתושבים בעיר ורשה מלבד על תלמידי בית ספר יסודי, התקיימו במפעל לימודים באופן מחתרתי. על אף מוצאה הגרמני של משפחתו, ודל סירב לשתף פעולה עם הגרמנים, ולהרשם ברשימת הדויטשה פולקסליסטה (אנ'). במהלך מרד ורשה נהרס המפעל. עם תום מלחמת העולם השנייה בעת שהקומונוסיטים שלטו בפולין, הולאמה החברה על ידי הממשלה.
החברה הופרטה בשנת 1989 לאחר נפילת הקומוניזם בפולין. בשנת 1991 היא נקנתה על ידי תאגיד המזון הבינלאומי פפסיקו, בעת שמכירותיה השנתיות של הברה היו כ-50–60 מיליון דולר בשנה. ב-1995 מכירותיה צמחו לכ-200 מיליון דולר. כ-10% ממכירותיה היו לייצוא, בייחוד לבריטניה, ארצות הברית וקנדה. בשנת 1998 העסיקה החברה כ-1,100 עובדים. בשנת 1999 מכרה פפסיקו את החברה לתאגיד קדבורי.

בשנת 2010 רכש את החברה התאגיד הקוריאני Lotte, ובכך ביצע התאגיד השקעה לראשונה באירופה. בשנת 2012 נתנה החברה חסות למשחקי אליפות אירופה בכדורגל שהתקיימו בפולין ובאוקראינה. 

בעשור הראשון של המאה ה-21 החלה החברה להפעיל ברחבי פולין בתי קפה בהם נמכרים שוקולדים תוצרה החברה. 

חנות שוקולד של החברה במלון אינטרקונטיננטל בוורשה

קישורים חיצוניים
----------------

ויקישיתוף מדיה וקבצים בנושא **E. wedel** בוויקישיתוף
* 

* אתר האינטרנט הרשמי של E. wedel

הערות שוליים
------------

1. ↑  היסטוריה, באתר katarzyna-stepniak.reaktywni.pl
2. ↑  E. Wedel becomes first Polish National Sponsor for UEFA EURO 2012, באתר אופ"א, 29 במרץ 2011

|  |  |
| --- | --- |
| בקרת זהויות עריכת הנתון בוויקינתונים | 
* GND: 4461478-0
* NLP: a0000001204112
* VIAF: 159947774
* WorldCat: viaf-159947774

 |
**התיכון הווירטואלי** הוא בית ספר תיכון שהקימו משרד החינוך, קרן טראמפ ומט"ח ואשר נועד לאפשר לכל תלמיד המעוניין ללמוד מתמטיקה, פיזיקה, אנגלית או אזרחות לבגרות מורחבת (5 יחידות) – לעשות זאת באמצעות למידה סינכרונית בעזרת המחשב. אוכלוסיית היעד של התיכון היא בתי ספר שאינם יכולים להציע לתלמידיהם ללמוד בגרות מורחבת בשל היעדר מורה או מספר מצומצם של תלמידים שאינו מאפשר לפתוח כיתת מגמה. התיכון הווירטואלי החל לפעול בשנת הלימודים ה'תשע"ג (2012) כאשר את פעילותו בחמש השנים הראשונות ניהלה ד"ר דפנה רביב. בשנת 2017 נכנס ד"ר דני שטייניץ לתפקיד מנהל התיכון.

השיעורים בתיכון מתקיימים במערכת סינכרונית המאפשרת למידה וירטואלית מרחוק. כיתה סינכרונית מאפשרת לקיים מפגש בזמן אמת של מורה או חונך עם תלמידים. התנהלות בכיתה סינכרונית משולה להתנהלות בכיתה רגילה – המורה או החונך הם בעלי רשות ההנחיה והתלמידים יכולים להצביע, לשאול שאלות ולהגיב לאורך המפגש.

כמו כן, התלמידים משתתפים בתרגילים בקבוצות הנערכים באופן וירטואלי ומועברים על ידי סטודנטים למקצועות ריאליים כגון הנדסה או פיזיקה שמסייעים לתלמידים במענה על שאלות בשיעורי הבית שאותם התלמידים נדרשים להגיש באופן מקוון במערכת הממוחשבת.

תלמידים
-------

בשנת הלימודים ה'תשע"ח למדו בתיכון כ-1,157 לומדים בשכבות י' – י"ב שהגיעו מכ- 140 בתי ספר ברחבי הארץ כ-50% מהתלמידים מהחינוך הממלכתי דתי, כ-20% מהמגזר הערבי (כמחצית מהם מהמגזר הבדואי), 17% מהמגזר החרדי, והשאר – מבתי הספר הממלכתיים.

מקצועות
-------

התיכון מגיש תלמידים לבגרות מורחבת במתמטיקה, פיזיקה, אנגלית ואזרחות. החל משנת 2017 התיכון מפעיל גם כיתת אולפן עברית לעולים חדשים.

קישורים חיצוניים
----------------

* אתר האינטרנט הרשמי של התיכון הווירטואלי
* התיכון הווירטואלי, ברשת החברתית פייסבוק
* תלמידים מספרים על התיכון הווירטואלי, סרטון באתר יוטיוב

הערות שוליים
------------

1. ↑  התיכון הוירטואלי, באתר אגף חינוך על יסודי במשרד החינוך
2. 1 2 3  "אודות התיכון הווירטואלי - התיכון הווירטואלי". *התיכון הווירטואלי*. נבדק ב-2017-12-28.
3. ↑  אתר למנויים בלבד ענבל אורפז, תלמידים מאילת ועד קרית שמונה: הכירו את התיכון הווירטואלי, באתר TheMarker‏, 2 בספטמבר 2015
4. ↑  הערכת פעילות התיכון הווירטואלי שפרסם המינהל הפדגוגי במשרד החינוך, 2016
5. ↑  "קריאת הכיוון של הלמידה הווירטואלית צריכה להתפשט הלאה", באתר מקור ראשון, ‏2020
6. ↑  הצלצול הוא בשביל הרובוט, באתר ישראל היום, ‏2017
**לבן-עין מרוסן** (שם מדעי: ***Zosterops conspicillatus***) הוא מין ציפור שיר מהמשפחה לבני-עין האנדמי לאיי מריאנה והוא מצוי בטבע בסכנת הכחדה.

תיאור
-----

לבן-העין מגיע לאורך ממוצע של 10 ס"מ ולמשקל של 7.9 עד 10.5 גרם בממוצע. הוא בעל עיניים גדולות שחורות עם טבעות לבנות סביבן, ובעל נוצות ירוקות-זית עם כנפיים וזנב כהים מעט ובטן צהובה.

הוא שוכן לרוב ביערות בקבוצות קטנות ומחפש בין הענפים והעלים חרקים שונים כמו חיפושיות אך גם פירות וצוף. פרטים אלה טריטוריאליים ויגרשו מסיגי גבול, בין ממינם ובין ממינים אחרים כמו מיזומלה מיקרונזית.

באי סאיפאן מצויה האוכלוסייה הגדולה ביותר של לבן-העין ובה כ-534,000 ציפורים בסאיפן בלבד, מחצית מהאוכלוסייה העולמית. עם זאת בירוא היערות שבהם הוא חי, והחדרת המין הפולש בויגה עצים חום לאי גרמה להפחתה ניכרת של האוכלוסייה, ולהכחדת תת-המין שהיה אנדמי לגואם. למרות שהאוכלוסייה השתקמה מעט בשנים האחרונות עוד לא חל מפקד חדש, כך שממשיכים להעריך שהמין מצוי בסכנה בטבע. המין בעלת מספר תוכניות שימור כמו "National Aviary" ובגן החיות של סדגוויק (אנ').

טקסונומיה
---------

ישנם 2 תת-מינים של לבן-העין אך אחד מהם נכחד:

* לבן-עין מרוסן (*Zosterops conspicillatus conspicillatus*) – נכחד מגואם מאז 1983.
* לבן-עין סאיפאן (*Zosterops conspicillatus saypani*) – מצוי בסכנה בטבע וחי באיי מריאנה הצפוניים: טיניאן, סאיפאן ואגיג'אן (אנ').

בנוסף המין *Zosterops rotensis* נחשב בעבר לתת-מין של מין זה.

קישורים חיצוניים
----------------

ויקישיתוף מדיה וקבצים בנושא **לבן-עין מרוסן** בוויקישיתוף
* לבן-עין מרוסן, באתר ITIS (באנגלית)
* לבן-עין מרוסן, באתר NCBI (באנגלית)
* לבן-עין מרוסן, באתר Animal Diversity Web (באנגלית)
* לבן-עין מרוסן, בבסיס הנתונים ARKive (באנגלית)
* לבן-עין מרוסן, באתר האנציקלופדיה של החיים (באנגלית)
* לבן-עין מרוסן, באתר GBIF (באנגלית)

הערות שוליים
------------

1. ↑  לבן-עין מרוסן באתר הרשימה האדומה של IUCN
**עמק** הוא סרט נעורים ישראלי שעלה לאקרנים בשנת 2016 בכתיבתה ובבימויה של סופי ארטוס, עם נוה צור, רועי ניק, ג'וי ריגר ומאור שוויצר בתפקידים הראשיים.

הסרט הוא אודות שלושה בני נוער ממגדל העמק שנאלצים להתמודד עם אלימות בבית הספר ובבית. הסרט צולם ב"תיכון אורט רוגוזין" במגדל העמק.

סופי ארטוס, שזה סרט הביכורים שלה, ביססה חלק מהדמויות על תלמידים שהכירה וגם על האלימות שחוותה בהיותה מורה.

נוה צור היה מועמד לפרס אופיר לשחקן הראשי הטוב ביותר וזכה בפרס כבוד בפסטיבל ימי הקולנוע הבינלאומי בקפריסין ובפרס השחקן בסרט עלילתי בפסטיבל הסרטים הבינלאומי חיפה.

הסרט זכה בפרס לסרט ביכורים עלילתי בפסטיבל הסרטים הבינלאומי חיפה.

סופי ארטוס הייתה מועמת לפרס הראשי בפסטיבל הלילות השחורים של טאלין.

תקציר העלילה
------------

דוד (רועי ניק) גר עם אביו (דורון צברי) לאחר שהאם נפטרה. האב הוא קשוח, עובד לשעבר במשרד הביטחון ומתעניין במטווחים בכלי נשק. דוד הוא עדין ואינו מסוגל לירות במטווח. הוא שקט וקורא ספרים של מאיר שלו, דויד גרוסמן, א.ב יהושע ואחרים.

הוא מגיע בפעם ראשונה לכיתה בבי"ס התיכון אורט ונתקל בג'וש (נוה צור), נער שמנמן ובלתי מחונך שמתחצף כל הזמן למחנכת (רותם אבוהב). הם מתקוטטים אבל נעשים חברים כשדוד מוצא את כלבו האבוד של ג'וש, בובו.

בכיתה לומדת גם לינוי (ג'וי ריגר) שג'וש מחזר אחריה לשווא אך היא נוטה יותר לדוד. היא רוצה לפרוץ את מעגל העליבות בעיר ולהגיע לאודישן בטלוויזיה ודוד מעודד אותה ונוסע אתה לתל אביב אך היא לא עומדת בלחץ ובורחת משם.

ג'וש סובל מאלימות קשה מצד אחיו הגדול אבי (מאור שוויצר). האם (רונית יודקביץ) היא גרושה המבלה עם מחזרים ולא שמה לב לנעשה בבית בו נמצא גם הבן הקטן דני (יואב סעדיאן רוזנברג). אבי מסתובב כל היום עם חבריו יואב (שלומי אוחיון) ואיתי (דוד שאול). ביחד עם ג'וש הם מבצעים גניבות קטנות מחנויות.

כאשר אבי מקבל מכתב מצה"ל שלא יוכל להיות קרבי, הוא מתחיל להשתולל ולהכות את ג'וש ואת האמא. לאחר שג'וש מגלה לאבי שהוא ראה אותו מתנשק עם יואב, הוא משלח את כלב הפיטבול של איתי בבובו והכלב נהרג.

ג'וש גונב את הסכין של אבי ומתכונן להרוג אותו למרות התנגדותו של דוד. הוא פוצע אותו ועובר להסתתר בבית דוד.

אבי וחבריו באים בלילה לבית דוד לחסל את ג'וש. הם תופסים גם את לינוי אבל אז לוקח דוד אקדח והורג את הכלב ואת איתי ואבי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| נוה צור | ג'וש |  |
| רועי ניק | דוד |  |
| ג'וי ריגר | לינוי |  |
| מאור שוויצר | אבי |  |
| רותם אבוהב | מחנכת כיתה |  |
| דורון צברי | אבא של דוד |  |
| רונית יודקביץ | אמא של ג'וש |  |
| יואב סעדיאן רוזנברג | דני | אח קטן של ג'וש |
| דוד שאול | איתי | חבר של אבי |
| שלומי אוחיון | יואב | חבר של אבי |
|

קישורים חיצוניים
----------------

* "עמק", במסד הנתונים הקולנועיים IMDb (באנגלית)
* "עמק", באתר ספר הקולנוע הישראלי
* "עמק", באתר אידיבי
* "עמק", במסד הנתונים הקולנועיים KinoPoisk (ברוסית)
* "עמק", במיזם "אישים" לתיעוד היצירה הישראלית
* עמק, באתר הקרן החדשה לקולנוע וטלוויזיה
* קדימון לסרט עמק, באתר יוטיוב
* לירון סיני, "עמק": הילדים לא בסדר, באתר ynet, 21 במרץ 2016
**וילהלמינה קופר** (בהולנדית: **Wilhelmina Cooper**; ‏ 1 במאי 1939 – 1 במרץ 1980) הייתה דוגמנית שהתחילה לעבוד עם "פורד מודלס" ובשיא הצלחתה ייסדה סוכנות דוגמנות משל עצמה, "וילהלמינה מודלס", בעיר ניו יורק ב-1967.

חייה
----

נולדה כ- Wilhelmina Behmenburg ב-Culemborg, הולנד, ידועה בשמה המקצועי "וילהלמינה" או "וילי" בפי ידידיה. היא היגרה עם משפחתה לשיקגו, אילינוי, ארצות הברית, ב-1954. היא נעשתה אחת הדוגמניות המפורסמות ביותר בשנות החמישים והשישים. במהלך הקריירה שלה כדוגמנית היא הופיעה על שעריהם של 255 מגזינים. 

לפי הודעת הפטירה שלה במגזין טיים: 
"בימיה כנערת שער, וילהלמה התפארה שהיא הייתה "אחת מדוגמניות הצמרת הבודדות שהיו בנויות כאשה." היא היתמרה לגובה 1.80 ס"מ, מידות גופה היו (באינץ'ים) 38-24-36, עיניה עיני איילה, עצמות לחיים עדינות ורעמת שיער שחורה גבוהה, היא גילמה את המראה הקלאסי, האריסטוקרטי שעזר למצב את הסגנון הסטנדרטי בשנות החמישים והשישים."

ב-1965 היא נישאה לברוס קופר, המפיק בפועל לשעבר של טונייט שואו עם ג'וני קרסון. בשנת 1967 הם ייסדו את וילהלמינה מודלס, שנעשתה סוכנות הדוגמנות המובילה לצד "פורד מודלס", שנים רבות לפני שקמו אליט מודלס וסוכנויות נוספות.

סוכנותה של קופר נילאה תפקיד חשוב בקריירה של נעמי סימס, שנחשבת לדוגמנית העל האמריקאית אפריקאית הראשונה. סימס החלה בקריירת הדוגמנות באמצע שנות השישים, אבל למרות הופעה פורצת דרך במוסף האופנה של הניו יורק טיימס ב-1967, היא התקשתה להשיג עבודה. סימס פנתה לקופר ואמרה לה שהיא תחלק עותקים של מוסף הטיימס לסוכנויות ושקופר תקבל עמלה על כל עבודה שסימס תקבל ממנה. בתוך שנה, הרוויחה סימס US$1,000 בשבוע, ב-1968 היא הופיעה על השער של ליידיס' הום ז'ורנל ובשנה העוקבת היא הופיעה על השער של מגזין לייף.

פיי דאנאוויי גילמה את קופר בסרט Gia, משנת 1998, שמגולל את סיפורה של ג'יה קרנג'י דוגמנית אותה גילתה קופר ושהלכה לעולמה מאיידס.

היא המשיכה לנהל את הסוכנות בשנות השבעים המאוחרות עד למותה מסרטן הריאות בהיותה בת ארבעים בבית החולים גרינויץ', קונטיקט.

היא התגוררה בעיר ניו יורק בקוס קוב, קונטיקט.

קישורים חיצוניים
----------------

ויקישיתוף מדיה וקבצים בנושא **וילהלמינה קופר** בוויקישיתוף
* אתר האינטרנט הרשמי של וילהלמינה קופר
* וילהלמינה קופר, באתר "Find a Grave" (באנגלית)
* וילהלמינה קופר, באתר אנציקלופדיה בריטניקה (באנגלית)

* וילהלמינה קופר, במסד הנתונים הקולנועיים IMDb (באנגלית)

הערות שוליים
------------

1. ↑  "Wilhelmina Cooper obituary".
TIME. March 17, 1980.
2. ↑  Barbara Cloud (June 4, 2006).
"A lovely life taken by smoking",
Pittsburgh Post-Gazette.
3. ↑  ראו הערה 1
4. ↑  אתר למנויים בלבד Naomi Sims (Obituary), The Telegraph, 5 August 2009
5. ↑  Laurie Johnston (March 3, 1980). 
"Wilhelmina, High-Fashion Model And Agency Owner, Is Dead at 40"
New York Times.
6. ↑  "A lovely life taken by smoking"
Pittsburgh Post-Gazette, 4 juni 2006

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010304308505171
* ISNI: 0000 0000 2480 5752
* LCCN: n77007304
* VIAF: 38165067
* WorldCat: lccn-n77007304

 |



[[קטגוריה:אנשי עסקים אמריקאים
**לב** (**לֶיְיבּ, לֶאוֹ**) **גריגורייביץ' דֶיְיטש** (נכתב לעיתים **דייץ'**; גם **דוֹיְטְש**; ברוסית:  **Лев Григорьевич Дейч**;‏ 26 בספטמבר 1855, טולצ'ין, מחוז פודוליה, האימפריה הרוסית – 4 באוגוסט 1941, מוסקבה, ברית המועצות) היה מהפכן רוסי ממוצא יהודי, נרודניק ולאחר מכך בין מנהיגי המנשביקים.

חייו
----

לֶיְיבּ דייטש נולד בטולצ'ין שבפודוליה במשפחת סוחרים יהודים. כשהיה בן 4 עברה משפחתו לעיר קייב. בשנת 1867 אביו פשט רגל, ומשפחתו סבלה מעוני. דייטש החל את פעילותו בתנועת הנרודניקים בשנת 1874. ביוני 1876 השתתף בהתנקשות באחד מחברי הארגון, שנחשד בבגידה. בשנת 1877 השתתף בארגון מהומות איכרים בסביבות העיר קייב, וכתוצאה מכך נעצר, אך כבר בשנת 1878 נמלט מהכלא. בשנת 1879 החל להשתתף בפעילות של ארגון "זמליה אי ווליה" ("אדמה וחופש"), ולאחר פיצולו הצטרף לארגון "החלוקה מחדש השחורה".

בשנת 1880 עזב דייטש את האימפריה הרוסית. בשנת 1883, בהיותו בשווייץ, היה בין מייסדי הארגון הרוסי-מרקסיסטי הראשון: "שחרור העמל" (Освобождение труда). הוא היה מעורב בהוצאה לאור והעברה לתחומי האימפריה הרוסית של ספרות מהפכנית שפורסמה על ידי הארגון. בשנת 1884 הוא נעצר בגרמניה והוסגר לרוסיה כפושע פלילי על השתתפותו בהתנקשות של שנת 1876. הוא נשפט, ונשלח ל-13 שנות גלות בסיביר. לאחר מספר שנים קוצרה תקופת הגלות. בהיותו בסיביר הוא התחתן. בשנת 1897 הוא עבר לעיירה הסיבירית הקטנה סְרֶטֶנְסְק, ועבד במשרד לנתיבי תחבורה. לאחר פטירת אשתו עבר לבלאגובשצ'נסק והיה עורך העיתון המקומי.

בשנת 1901 נמלט דייטש לארצות הברית, ומשם עבר למינכן. בהיותו במינכן הוא השתתף בהוצאה לאור של העיתון "אִיסְקְרָה" ("הניצוץ"). דייטש השתתף בארגון ועידת מפלגת הפועלים הסוציאל-דמוקרטית הרוסית השנייה, ובמהלך הוועדה נמנה עם קבוצת המנשביקים. בסתיו 1905 הוא חזר לרוסיה, נעצר ונשלח לסיביר, אך תוך זמן קצר נמלט. בהיותו באירופה השתתף דייץ' בוועידות המפלגה. לאור השינויים הפוליטיים ברוסיה הוא תמך בביטול הפעילות המחתרתית והפיכת המפלגה למפלגה לגאלית. 

בשנת 1911 עבר דייטש לניו יורק עם אשתו השנייה, אסתר זִינוֹבְיֶיבה. הוא ישב בניו יורק במשך 5 שנים, והשתתף בהוצאה לאור של עיתונות מהפכנית.

לאחר מהפכת פברואר שב דייטש לרוסיה, ונטל חלק בפעילות של קבוצת מנשביקים שדגלו בתמיכה בממשלה החדשה. ביחד עם גאורגי פלכנוב וורה זסוליץ' תמך בחתימת הסכם עם הממשלה החדשה והמשך השתתפות המדינה במלחמת העולם הראשונה. דייטש היה בדעה שמלחמת אזרחים ברוסיה "תהרוג את המדינה החופשית הצעירה".

דייטש התנגד למהפכת אוקטובר. הוא היה בדעה שבשלב זה לא ניתן להצליח במהפכה הסוציאליסטית בכלל וברוסיה בפרט. בחודשים הראשונים שלאחר המהפכה עבד במערכת של כמה שבועונים. לאחר פטירת פלכנוב בשנת 1918 עבר על הוצאה לאור של עבודותיו, וכתב מאמרים על ההיסטוריה של התנועות המהפכניות ברוסיה.

בשנת 1928 פרש לגמלאות.

נפטר במוסקבה שברוסיה הסובייטית ב-1941.

קישורים חיצוניים
----------------

ויקישיתוף מדיה וקבצים בנושא **לב דייטש** בוויקישיתוף
* אוטוביוגרפיה (ברוסית)
* כתבי לב דייטש בפרויקט גוטנברג (באנגלית)
* לב גריגוריביץ דיטש (1855-1941), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260292305171
* BIBSYS: 90868254
* BnF: cb10236395x (data)
* CiNii: DA03430527
* GND: 103583343
* ISNI: 0000 0001 2120 0552
* LCCN: n88132301
* LNB: 000147252
* NKC: skuk0000303
* NTA: 296672394
* RERO: 02-A000049071
* SELIBR: 48622
* SNAC: w6rd0nmq
* SUDOC: 102070164
* VIAF: 9835443
* WorldCat: lccn-n88132301

 |
פירוש נוסף ערך זה עוסק בעץ המופיע בתנ"ך. אם התכוונתם למשמעות אחרת, ראו אלון תבור (פירושונים).
עץ אלון שגילו הוערך בכ-1000 שנים, צולם ב-2006
**אֵלוֹן תָּבוֹר**, הוא שמו של עץ המופיע בתנ"ך, בספר שמואל (שחולק על ידי הנוצרים לחלק א' של ספר שמואל), בסיפור שלושת האותות שנותן שמואל הנביא לשאול לאחר שמשחו למלך.

תרגום יונתן, מתרגם את אלון תבור למישר תבור כלומר מישור התבור. כך גם רד"ק: "כתרגומו מישר תבור". זיהוי מקומו של אלון תבור לפי המקרא הוא מדרום לקבר רחל. לפי תרגום יונתן יש הגורסים כי אֵלוֹן נגזר מהמילים אֵל ואלוהות וזאת מפני שהקדמונים ייחסו גם קדושה לעצים אלו. אחרים סוברים כי אלון תבור הוא בעצם עץ אלה מפורסם, שהיה קיים בין רמה לגבעה.

יש הסוברים כי אלון תבור הוא תומר דבורה (ספר שופטים, פרק ד', פסוק ה') ובעל תמר (ספר שופטים, פרק כ', פסוק ל"ג). אחרים מזהים את מקומו בח'רבת ארחא צפונית לתל אל פול.

השם אלון התפרש גם כעץ אלון שמקום בו צמח היה למרכז פולחני ניחוש. עצים אשר שימשו כמקום מרכזי בו קיבלו הכוונה מהאלים, היה ידוע במרחבי המזרח הקדום.
בדרך כלל שמות בהם מופיע השם אלון היו מורה שם זה על מקום פולחן, עוד מימי התקופה הכנענית. במקרא מוזכרים גם אלון מורה, אלון מעוננים, אלון מוצב, אלון בכות, כל אלה נזכרים בתנ"ך באירועים הקשורים בפולחן.

שם העץ הונצח בשמו של בית ספר שדה של החברה להגנת הטבע בגליל התחתון.

קישורים חיצוניים
----------------

* זהר עמר, על העצים הקדושים בספרות היהודית (אורכב 20.06.2009 בארכיון Wayback Machine), אוניברסיטת בר-אילן

הערות שוליים
------------

1. ↑  שמואל א', י', ג'.
2. ↑  משה צבי סגל, **ספרי שמואל**, ירושלים, קריית ספר, 1987, דף ע"ה
3. ↑  שמעון בר אפרת, **מקרא לישראל: שמואל א'**, ירושלים, מאגנס, 1996, עמ' 144.
4. ↑  חיים גבריהו, **אנציקלופדיה מקראית: כרך א'**, ירושלים, מוסד ביאליק, 1950, עמ' 329.
5. ↑  אמוץ דפני, **עצים מקודשים בישראל**, תל אביב, הקיבוץ המאוחד, 2010, עמ' 17.
6. ↑  ראו: זהר עמר, על העצים הקדושים בספרות היהודית, באתר אוניברסיטת בר-אילן.
7. ↑  ראו: אבי שמידע, צבי שמיר ומיכאל וינברג, עצים קדושים וקשישים בישראל, באתר סנונית.
**מיכאיל פטרוביץ' קירפונוס** (ברוסית -  **Михаи́л Петро́вич Кирпоно́с**;‏ 12 בינואר 1892 - 20 בספטמבר 1941) היה מפקד החזית הדרום-מערבית בשלבים הראשונים של מבצע ברברוסה. נהרג בקרב קייב.

ביוגרפיה
--------

### קריירה מוקדמת

קירפונוס נולד בכפר ורטייבקה ב-12 בינואר 1892. הוא התגייס לצבא האימפריה הרוסית ב-1915 ושירת כחובש במלחמת העולם הראשונה. ב-1917 התגייס לצבא האדום והשתתף במלחמת האזרחים ברוסיה וב-1918 הצטרף למפלגה הבולשביקית.

הוא סיים את האקדמיה הצבאית על שם פרונזה ב-1927 ומונה לקצין המטה של דיוויזיית הרובאים ה-44. בשנים 1934–1939 היה מפקד בית הספר לקצינים בקאזאן.

הוא השתתף במלחמת החורף נגד פינלנד כמפקד דיוויזיית הרובאים ה-70. על תפקידו במלחמה הוענק לו ב-21 במרץ 1940 תואר גיבור ברית המועצות. באפריל 1940 מונה למפקד הקורפוס ה-49, וביוני אותה שנה התמנה למפקד מחוז צבאי לנינגרד.

בפברואר 1941 התמנה למפקד מחוז צבאי קייב שהפך לאחר תחילת מבצע ברברוסה לחזית הדרום-מערבית.

### מלחמת העולם השנייה

יום לאחר פתיחת המתקפה הגרמנית על ברית המועצות פתחו הכוחות הממונעים של החזית הדרום מערבית במתקפת נגד על קבוצת הפאנצר הראשונה בפיקוד אוואלד פון קלייסט, במה שנודע לאחר מכן כקרב ברודי. הקרב נמשך עד 30 ביוני 1941 והסתיים בניצחון גרמני מוחץ, למרות שהסובייטים נהנו מעדיפות גדולה במספר הטנקים על כוחות קבוצת ארמיות דרום. העליונות אווירית המוחלטת של הלופטוואפה ושגיאות של הפיקוד הסובייטי בהפעלת כוחותיו חרצו את גורל הקרב.

סטלין מינה ב-10 ביולי 1941 את סמיון בודיוני כמפקד העליון של הכוחות הסובייטיים באוקראינה וכמתאם הפעולות של החזיתות הדרום-מערבית והדרומית. בנוסף הוא שלח לאוקראינה את גאורגי ז'וקוב כנציג הסטאבקה ואת ניקיטה חרושצ'וב כקומיסר פוליטי.

קרב אומן נערך בתאריכים 10 ביולי 1941 - 8 באוגוסט 1941 והסתיים בתבוסה רוסית קשה עם 200,000 אבדות בהרוגים ושבויים לאחר שהגרמנים כיתרו את הרוסים ב"כיס" ליד העיר אומן.

היטלר החליט לעצור את המתקפה על מוסקבה ולכבוש קודם את אוקראינה. קירפונוס, בודיוני וז'וקוב בקשו מסטלין לסגת מאוקראינה ולהתייצב על קו הגנה נוח יותר אך סטלין התנגד ועשרות אלפי מתגייסים לא מאומנים המשיכו לזרום לאזור קייב.

ב-24 באוגוסט 1941 פתחו הגרמנים בקרב קייב, מתקפה על שני האגפים של הבליטה, שהוחזקה על ידי כוחות החזית הדרום-מערבית במרחב קייב. קבוצת הפאנצר בפיקוד היינץ גודריאן תקפה מכיוון צפון, בעוד קבוצת הפאנצר בפיקוד אוואלד פון קלייסט תקפה מדרום. ב-12 בספטמבר 1941 החליף סטלין את בודיוני בסמיון טימושנקו אך ללא תוצאות. ב-18 בספטמבר 1941 הושלם כיתור הכוחות הסובייטיים במרחב קייב. ב-20 בחודש נהרגו קירפונוס ורוב קציני מטה החזית במהלך ניסיון כושל לפרוץ את טבעת הכיתור הגרמנית סמוך לעיירה לוחוויצה.

לקריאה נוספת
------------

* אלכסנדר ורט: רוסיה במלחמת 1941-1945; עמ' 151-157, הוצאת מערכות, 1968

קישורים חיצוניים
----------------

ויקישיתוף מדיה וקבצים בנושא **מיכאיל קירפונוס** בוויקישיתוף
* מיכאיל קירפונוס, באתר desert war
* מיכאיל קירפונוס, באתר "Find a Grave" (באנגלית)

הערות שוליים
------------

1. ↑  בספרו של אלכסנדר ורט "רוסיה במלחמה" עמ' 156 כתוב כי היו שמועות שקירפונוס התאבד כשהרגיש שהקרב אבוד, אך אין לכך אישור ממקורות אחרים.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n99022279
* VIAF: 48556241
* WorldCat: lccn-n99022279

 |
פירוש נוסף ערך זה עוסק בטייס צרפתי. אם התכוונתם למשמעות אחרת, ראו רולאן גארוס (פירושונים).

**רולאן גארוס** (בצרפתית: **Roland Garros**; ‏6 באוקטובר 1888 – 5 באוקטובר 1918) היה טייס צרפתי ואחד מחלוצי הטיסה במטוסי קרב במלחמת העולם הראשונה.

חייו
----

גארוס היה טייס ידוע עוד לפני המלחמה. ב-1913 הוא התפרסם כשהיה הראשון שחצה את הים התיכון בטיסה ישירה. שנה לאחר מכן התגייס לצבא צרפת. בשלב מוקדם של המלחמה הוא הכיר בצורך לחסוך מהטייס את פעולת הירייה הידנית, והתקין מכונת ירייה בחזית מטוסו. כדי שהכדורים לא יזיקו למדחף, הוא הרכיב מדחף משוריין במטוסו ואף התקין עליו לוחיות מתכת שיסיטו את הכדורים במקרה של פגיעה, מה שאפשר לירות דרך המדחף ללא חשש לחיתוכו על ידי הכדורים, אך הפחית את יעילות המדחף. גארוס, שהיה הראשון לטוס במטוס בו הותקנו המגנים, הפיל שלושה מטוסים גרמניים בעזרת היכולת החדשנית לירות ישר לפנים.

ב-18 באפריל 1915 הופל מטוסו והוא נאלץ לדאות לנחיתה בצד הגרמני. הוא לא הספיק לשרוף את מטוסו אשר נפל בידי אנטוני פוקר ואנשי צוותו, שבחנו את הטכנולוגיה החדשה ומיהרו להבין את היתרון בירי לפנים ממכונת ירייה מקובעת, לעומת כלי נשק מוחזקים בידי הטייס שהיו נהוגים עד אז. פוקר וציוותו לא חיקו את המערכת הצרפתית של הגנה על המדחף, ופיתחו במקום זאת מתאם הקושר את מנגנון המקלע לסיבוב המנוע, ומבטיח על ידי כך תזמון מתואם בין פעולת המקלע למצב המדחף, דבר שהבטיח שהכדורים לא יפגעו בלהבי המדחף. כתוצאה מהחידוש הזה התהפכו היוצרות וחיל האוויר הגרמני שלט בשמיים והפיל מטוסים רבים. עד סוף המלחמה יכולת הירי לפנים ממקלע מקובע פותחה על ידי כל הצדדים הלוחמים.

גארוס הצליח לברוח ממחנה שבויים גרמני בפברואר 1918 ולשוב לשורות הצרפתים. בקרב אוויר בו השתתף ב-2 באוקטובר דיווח על שתי הפלות נוספות, אך רק אחת מהן אושרה ונרשמה לזכותו. ב-5 באוקטובר 1918 הופל מטוסו מעל ווזיאר שבחבל ארדן והוא נהרג.

גארוס נחשב לעיתים בטעות לאלוף ההפלות הראשון, אך כאמור עומדות לזכותו ארבע הפלות מאושרות, כאשר נהוג לכנות "אלוף הפלות" טייס שהפיל חמישה מטוסי אויב. הוא היה חלוץ בתחומו, וכנראה טייס הקרב האמיתי הראשון.

הנצחה
-----

פסל רולאן גארוס בראוניון
ב-1920 נקרא על שמו אצטדיון רולאן גארוס, מרכז טניס שמארח את אליפות צרפת הפתוחה בטניס, אחת מארבע תחרויות הגרנד סלאם. התחרות עצמה קיבלה עם השנים באופן בלתי פורמלי את השם רולאן גארוס. כמו כן נקרא על שמו נמל התעופה הבינלאומי של ראוניון.

קישורים חיצוניים
----------------

ויקישיתוף מדיה וקבצים בנושא **רולאן גארוס** בוויקישיתוף
* ניצן סדן, טניס, אגדות ומדחפים: רולאן גארוס, הטייס שמאחורי הטורניר, באתר כלכליסט, 16 ביוני 2018
* רולאן גארוס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119042200 (data)
* GND: 128612037
* ISNI: 0000 0000 4066 2691
* LCCN: n88665291
* Léonore: 155435
* NLP: a0000003130727
* NTA: 071894764
* SNAC: w6j703xj
* SUDOC: 026882868
* VIAF: 29534200
* WorldCat: lccn-n88665291

 |
**האקדמיה המלכותית הספרדית** (בספרדית: **Real Academia Española**; בראשי תיבות: **RAE**), היא המוסד הרשמי מטעם בית המלוכה הספרדי להסדרת ולקביעת חוקי השפה הספרדית. האקדמיה ממוקמת במדריד, ספרד, והיא חלק מאיגוד האקדמיות לשפה הספרדית.

האקדמיה מפרסמת את החלטותיה ומחקריה במספר פרסומים, שהבולט שבהם הוא ה-"Diccionario de la lengua española de la Real Academia Española" ("המילון לשפה הספרדית של האקדמיה המלכותית הספרדית"), או בראשי-תיבות: "DRAE".

ייסוד האקדמיה
-------------

האקדמיה נוסדה בשנת 1713, בהשראת אקדמיית הסובין האיטלקית והאקדמיה הצרפתית. המלך פיליפ החמישי, מלך ספרד אישר את חוקת האקדמיה ב-3 באוקטובר 1714, והעניק את חסות הכתר הספרדי לה.

מייסד האקדמיה, הדוכס חואן מנואל פרננדז פאצ'קו הגדיר את תפקידה של האקדמיה, "לוודא שדוברי הספרדית לעולם יהיו מסוגלים לקרוא את סרוואנטס".

האקדמיה הוציא לאור את פרסומה הראשון, כללי האורתוגרפיה הספרדית בשנת 1741.

ביקורת על האקדמיה
-----------------

ביקורת נפוצה על האקדמיה, לרוב במדינות דוברות ספרדית באמריקה, היא חוסר נכונותה לבצע רפורמות ושינויים מרחיקי-לכת; היצמדותה העקבית לצורות לשוניות הנפוצות בקסטיליה והתעלמות מכאלו הבאים מאזורים אחרים ואיטיות ההוצאה לאור ועדכון המילון הספרדי היוצא על ידם.

גם על המילון נמתח ביקורת כי הוא איננו מדויק ולוקה בחסר. למשל, המילה *"dinosaurio"* ("דינוזאור") על-פי המילון מתייחסת רק לתת-הסדרה דמויי זאורופודים, אחת מתוך רבות בקבוצה.

עם זאת, בשנים האחרונות, החל מתחילת המאה ה-21 חל שיפור ניכר בעבודת האקדמיה, בין השאר ביצירת גרסה אינטרנטית של המילון, המתעדכנת באופן שוטף.

האקדמיה ללאדינו
---------------

האקדמיה ללאדינו מתוכננת להיות שלוחה של האקדמיה המלכותית הספרדית בישראל. על הכוונות והצעדים להקמתה הודיעה האקדמיה בפרסום עיתונאי בשנת 2017. חשיבותה של הלאדינו לדברי ראש האקדמיה המלכותית הספרדית, דאריו וילהנואבה, היא בכך, שהיא משמרת ניב ארכאי של הספרדית. למרות זאת, להשקפתו, ללאדינו יש חשיבות בפני עצמה, בשל ההיסטוריה הייחודית של יהדות ספרד. הרעיון העומד מאחורי הקמת האקדמיה, לדבריו, הוא לשמר את שפת הלאדינו, במעמד של שפה עצמאית. לשם הקמת האקדמיה גויסו תשעה מומחים, ששמם לא פורסם עדיין.

ישנה מחלוקת בדבר רעיון הקמת האקדמיה בישראל ולא בספרד. יצחק כרוב, ראש הפדרציה של הקהילות היהודיות, בירך על ההחלטה, אך אמר שיעדיף שאקדמיה זו תוקם בספרד.

קישורים חיצוניים
----------------

ויקישיתוף מדיה וקבצים בנושא **האקדמיה המלכותית הספרדית** בוויקישיתוף
* 

* אתר האינטרנט הרשמי של האקדמיה המלכותית הספרדית (בספרדית)
* האקדמיה המלכותית הספרדית, ברשת החברתית פייסבוק

* האקדמיה המלכותית הספרדית, ברשת החברתית אקס (טוויטר)

* האקדמיה המלכותית הספרדית, ברשת החברתית אינסטגרם

* האקדמיה המלכותית הספרדית, סרטונים בערוץ היוטיוב

הערות שוליים
------------

1. ↑  Sam Jones, Spain honours Ladino language of Jewish exiles, the Guardian, ‏2017-08-01 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267076205171
* BNE: XX111212
* BnF: cb11884229k (data)
* CANTIC: a11241780
* CiNii: DA01197443
* GND: 1002139-5
* ISNI: 0000 0001 2106 6517
* LCCN: n80094511
* NKC: kn20070611009
* NLA: 36558588
* NLG: 170797
* NSK: 000251857
* SUDOC: 026631997
* VcBA: 494/5915
* VIAF: 124063616
* WorldCat: lccn-n80094511

 |
**רודולף ניקולאס ריטר פון ברודרמן** (בגרמנית: **Rudolf Nikolaus Ritter von Brudermann**;‏ 9 בינואר 1851 – 21 בינואר 1941) היה גנרל אוסטרו-הונגרי, מפקד הארמייה השלישית בחזית המזרחית במלחמת העולם הראשונה בקרב גליציה.

קורות חייו
----------

פון ברודרמן נולד לרודולף וגיזלה פון ברודרמן. בשנת 1865 החל ללמוד באקדמיה הצבאית הטרזיאנית בווינר נוישטאדט, ובשנת 1869 התגייס לצבא האוסטרו-הונגרי.

פון ברודרמן מילא תפקידי מטה שונים, וכן התקדם בסולם הפיקוד בחיל הפרשים, כולל פיקוד על דיוויזיית הפרשים ה-7, ובשנת 1912 מונה למפקח הכללי של חיל הפרשים. עם פרוץ מלחמת העולם הראשונה, קיבל פון ברודרמן את הפיקוד על הארמייה השלישית, ופיקד עליה בקרב גליציה. לאחר כישלונו בקרב התפטר פון ברודרמן מתפקידו ב-24 בנובמבר 1914, ומסר את הפיקוד על הארמייה לגנרל סבטוזר בורוייביץ'. לאחר המלחמה היה פעיל מאוד באגודת ותיקי המלחמה עד מותו ב-21 בינואר 1941 בקלטנלוטגבן, אוסטריה, שהייתה חלק מגרמניה הנאצית.

משפחתו
------

בשנת 1878 התחתן עם מריה אלבינה יורגן, אך לא היו להם ילדים. שניים מאחיו היו גם הם מפקדים בולטים בצבא האוסטרו-הונגרי.

ראו גם
------

* קרב גליציה

קישורים חיצוניים
----------------

ויקישיתוף מדיה וקבצים בנושא **רודולף פון ברודרמן** בוויקישיתוף
* Biography באנגלית

|  |  |
| --- | --- |
| בקרת זהויות עריכת הנתון בוויקינתונים | 
* GND: 1029584796
* ISNI: 0000 0003 9969 7962
* VIAF: 294768986
* WorldCat: viaf-294768986

 |
יאן קובליק
יאו קובליק
**יאן קובליק** (בצ'כית: **Jan Kubelík**‏, 5 ביולי 1880 – 5 בדצמבר 1940) היה כנר ומלחין יהודי-צ'כי.

ביוגרפיה
--------

יאן קובליק נולד במיחלה (חלק מפראג של ימינו). אביו, גנן במקצועו, היה כנר חובב. הוא לימד את שני בניו נגינה בכינור ומשעמד על כישרונו של יאן, שהיה אז בן חמש, העביר את הכשרתו לידי קרל ובר וקרל קונדריצ'ק. בגיל שמונה החל את לימודיו בקונסרבטוריון של פראג אצל אוטאקאר שווצ'יק והיה למייצג המפורסם ביותר של טכניקות הנגינה שלו. כילד, נהג להתאמן 10 עד 12 שעות ביום, או "עד שאצבעותיי החלו לדמם." משנת 1898 יצא לסיורי קונצרטים באירופה, בארצות הברית, בדרום אמריקה, במזרח אסיה, באוסטרליה ובאפריקה ועד מהרה נודע בווירטואוזיות שלו ובצליל הנקי, המלא והמעודן. כבר בראשית דרכו נודע כ"ניקולו פאגאניני השני" בווינה, בלונדון ועוד. קובליק ניגן בכינור גוארנרי דל ג'זו ובשני כינורות סטרדיוואריוס; "סטדריוואריוס הקיסר" משנת 1715 נרכש למענו בשנת 1910 בלונדון.

קריירה
------

קובליק ניהל קריירה וירטואוזית פעילה במשך 40 שנה ופרש ב-1940 לאחר עונה של עשרה קונצרטים בפראג, שבמהלכה ביצע קרוב לחמישים יצירות. הקונצרט האחרון שלו, ב-8 במאי 1940, לפני קהל של סטודנטים, התקיים באולם סמטנה בפראג.

כמלחין גילה קובליק יותר טעם וחוש לגון הצליל מאשר מקוריות ביצירותיו, בהן סימפוניה, שישה קונצ'רטי לכינור ויצירות לכינור ופסנתר. הוא כתב קדנצות לכמה קונצ'רטי, בהם הקונצ'רטו לכינור של בטהובן, הקונצ'רטו לכינור של ברהמס והקונצ'רטו לכינור של צ'ייקובסקי, בין השאר.

משפחתו
------

קובליק הביא לעולם שמונה ילדים, חמש בנות ושלושה בנים. אחת מבנותיו, אנה, הייתה לכנרת ואחד הבנים, רפאל קובליק, היה למנצח. בתקופת חייו בווינה התיידד יאן קובליק עם המלחין מרסל טיברג, שהיה צעיר ממנו ב-13 שנים והיה מיודד גם עם בנו, רפאל. טיברג הקדיש כמה מחיבוריו המוזיקליים לבנותיו של קובליק. הידידות בין טיברג למשפחת קובליק עמדה בעינה עד מותו של טיברג, שנרצח באושוויץ בשנת 1944.

קישורים חיצוניים
----------------

ויקישיתוף מדיה וקבצים בנושא **יאן קובליק** בוויקישיתוף

* יאן קובליק, באתר AllMusic (באנגלית)
* יאן קובליק, באתר MusicBrainz (באנגלית)
* יאן קובליק, באתר Discogs (באנגלית)
* יאן קובליק, באתר "Find a Grave" (באנגלית)

* The Jan Kubelík Society
* "In the musical world" (PDF). *New York Times*. 6 באוקטובר 1901. נבדק ב-2008-07-16. `{{cite news}}`:  (עזרה)
* "News of the Music World" (PDF). *New York Times*. 8 באוקטובר 1911. נבדק ב-2008-07-16. `{{cite news}}`:  (עזרה)

הערות שוליים
------------

1. 1 2 3 4  גרציאן צ'רנושאק ואלנה נמקובה, "יאן קובליק" במילון גרוב למוזיקה ומוזיקאים אונליין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007329888205171
* BIBSYS: 7030298
* BnF: cb13947631k (data)
* CiNii: DA12328317
* GND: 104013516
* ICCU: LO1V206655
* ISNI: 0000 0001 0891 9378
* LCCN: n85023037
* LNB: 000302172
* MusicBrainz: 502ca061-482a-4f01-b6fe-61ae81d50a87
* NKC: jo20010086913
* NLP: a0000002297272
* NSK: 000668627
* NTA: 070104050
* RERO: 02-A022710281
* SNAC: w6wd4bjv
* VIAF: 42031103
* WorldCat: lccn-n85023037

 |
**רנו FT** (לאחר מלחמת העולם הראשונה נקרא גם FT-17), הוא טנק קל מתוצרת צרפת. זהו הטנק הראשון בעולם עם צריח מסתובב ב-360 מעלות.

רקע
---

תכנון הטנקים הצרפתי החל בערך באותו תקופת זמן כמו הבריטים. הצרפתים עשו ניסיונות בטנקים כבדים. שני תכנונים כאלה, הסן שאמון והשניידר CA1 (תוצרת שניידר) הופיעו ב-1916, אך היו כישלונות מכניים. כתוצאה מכך, החליטו הצרפתים להשאיר לבריטים את תכנון הטנקים הכבדים, ולעבור לייצור טנקים קלים יותר. התכנון הופקד בידי חברת רנו, ומהנדסיה הפיקו תכנון חדשני שהשפיע על כל הטנקים מאז ועד היום.

FT
--

בתמונה זו ניתן לראות בבירור את הצריח המסתובברנו FT שקל 6.5 טון. הטנק היה יוצא דופן מכיוון שהיה לו צריח מסתובב ב-360 מעלות ובו החימוש, בניגוד לשאר טנקי מלחמת העולם הראשונה שנשאו חימוש בכל צד של הטנק. הודות לכך נשא ה-FT רק נשק אחד - תותח 37 מילימטר קצר קנה או מקלע 8 מילימטר. כך צומצם גם הצוות לשניים, מפקד-תותחן ונהג, בניגוד לשמונה בטנק סימן 1 הבריטי. על אף שהבריטים לא התרשמו מהטנק (ג'ון פרדריק צ'ארלס פולר כינה אותו "מקבע מתוחכם למקלע גדודי"), ה-FT-17 השפיע למעשה על כל הטנקים שבאו אחריו. אומנם עברו עוד כמה שנים, אך לבסוף הפך הצריח היחיד עם החימוש העיקרי למאפיין ברור מאליו בכל טנק.

חיקויים של ה-FT שימשו צבאות רבים, כולל צבא פולין, צבא ארצות הברית ועוד. ברוסיה יוצר כ-KS. גם בפרוץ מלחמת העולם השנייה היו טנקי FT בשימוש צבאות שונים, אך הם נתגלו כמיושנים מדי והוחלפו במהירות.

קישורים חיצוניים
----------------

ויקישיתוף מדיה וקבצים בנושא **רנו FT-17** בוויקישיתוף

| טנק |
| --- |
| ערכי משנה | היסטוריה של הטנקים • מבנה הטנק • סוגי טנקים • דגמי טנקים עיקריים (לפי ארצות) |  |
| מיגון הטנק | שריון פסיבי • שריון מרוכב • שריון ריאקטיבי • מערכת הגנה אקטיבית לטנקים • מדוכות עשן |
| ראו גם | לוחמת שריון • חיל שריון • רכב קרבי משוריין • טנקים בשירות צה"ל • חיל השריון הישראלי |
| נגד טנקים | נגד טנקים • רקטה נגד טנקים • טיל נגד טנקים • תעלת נ"ט • בזנ"ט • מטען גחון |
| דגמים נבחרים • טנקי מערכה מודרניים |

| רק"מ של צרפת מימי מלחמת העולם השנייה |
| --- |
| טנקים קלים | רנו FT-17 • ‏AMR 33 •‏ AMR 35 • ‏הוצ'קיס H39 • ‏FCM 36 • רנו R-35 • רנו R40 |
| טנקים בינוניים | רנו D1 • רנו D2 |
| טנקים כבדים | FCM שאר 2C • שאר B1 |
| טנקי פרשים | AMC 34 • ‏AMC 35 • סומואה |
| נושאות נשק | רנו UE • לוריין 37L |
| כלי רכב משוריינים וזחל"מים | לאפיי • פאנהרד 178 • AMC שניידר P16 |
| רק"ם ניסיוני | FCM F1 • ‏ARL 44 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583824105171
* LCCN: sh2014001461
* NKC: ph1062718

 |